वर्ल्ड सीरीज हॉकी 29 फरवरी तक स्थगित  
ओलिंपिक क्वालीफायर्स टूर्नामेंट का आयोजन नई दिल्ली में 15 से 26 फरवरी तक होना है। पूर्व में इसकी शुरुआत 17 दिसम्बर से होनी थी।
देश में पहली बार आयोजित होने जा रही पेशेवर हॉकी लीग-वर्ल्ड सीरीज हॉकी (डब्ल्यूएसएच) को स्थगित कर दिया गया है। अब उसका आयोजन ओलिंपिक क्वालीफायर्स टूर्नामेंट के बाद 29 फरवरी से होगा।  ओलिंपिक क्वालीफायर्स टूर्नामेंट का आयोजन नई दिल्ली में 15 से 26 फरवरी तक होना है। पूर्व निर्धारित कार्यक्रम के मुताबिक इसकी शुरुआत 17 दिसम्बर से होनी थी।  भारतीय हॉकी महासंघ (आईएचएफ) के अध्यक्ष आरके शेट्टी ने कहा कि खिलाड़ियों के हितों को ध्यान में रखकर इस लीग को फरवरी तक के लिए टाला गया है।  वर्ल्ड सीरीज हॉकी की तारीख ओलिंपिक क्वालीफायर्स के लिए आयोजित होने वाले राष्ट्रीय कैम्प से टकरा रही थी। इस कारण कई प्रमुख खिलाड़ियों ने इस लीग से अपना नाम वापस से लिया था।